# Aisankannattaja

### Wikipedia

Aisankannattaja on halveksiva ilmaus naimisissa tai muuten vakaassa liitossa olevasta miehestä, jonka vaimo on uskoton. Asiankannattaja ei pysty estämään naisensa uskottomuutta, ei esimerkiksi saa tätä kuriin eikä pysty lopettamaan liittoa. Aisankannattajiksi kutsutaan varsinkin sellaisia, jotka ovat alistuneet hoitamaan ja kasvattamaan toisen miehen lasta, äpärää.

Aisankannattajan tilannetta pidetään häpeällisenä. Aisankannattajat nähdään usein kyvyttöminä, alistuneina ja avuttomina, ei todellisina miehinä. Keskiajalla Jeesuksen maallinen isähahmo Joosef esitettiin hullunkurisena typeryksenä, koska hän oli aisankannattaja.

Ranskaksi aisankannattaja "cocuald" on ja englanniksi "cuckold". Sana on pejoratiivinen, pilkallinen muoto käkeä merkitsevästä sanasta "cuco" (Ranskaksi) tai "cuckoo" (englanniksi). Merkitys tulee siitä, että käet munivat toisten lintujen pesiin, jolloin toisen linnun tehtäväksi tulee hautoa ja hoitaa poikanen.

Aisankannattajien kerrotaan joskus vertauskuvallisesti "kantavan sarvia". Tämä viittaa legendaan, jonka mukaan jossain eurooppalaisessa kylässä mies olisi häpäisty laittamalla hänen päähänsä sarvet, jos hänen vaimonsa synnyttämä lapsi ei näytä häneltä. Legendan mukaan mies olisi pakotettu kulkemaan paraatissa sarvet päässään koko kyläyhteisön pilkatessa.

Italiassa, Portugalissa, Brasiliassa ja espanjankielisissä maissa "sarvet" ovat vertauskuva vaimon uskottomuudelle. Arvellaan, että käsitys sarvista palautuu jo Rooman valtakunnan aikaan, kun voittoisasta taistelusta palanneille legioonalaisille annettiin sarvet voitonmerkiksi. Samalla arveltiin, että monien vaimot olivat joka tapauksessa olleet uskottomia miesten ollessa kauan poissa, jolloin sarvet alkoivatkin merkitä uskottomuuden uhria.

Kiinalainen aisankannattajaa merkitsevä termi voidaan kääntää "kantaa vihreää hattua". Tämän vuoksi Kiinassa miehet eivät käytä vihreitä hattuja.

| Tämä artikkeli on tynkä. Voit auttaa Wikipediaa laajentamalla artikkelia. Harkitse myös, voisiko tämän mallineen vaihtaa johonkin kuvaavammista tynkämallineista.

Haettu osoitteesta http://fi.wikipedia.org../../../a/i/s/Aisankannattaja.html

Luokka: Sosiaaliset suhteet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Português